**NÁRODNÁ RADA SLOVENSKEJ REPUBLIKY**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **VIII. volebné obdobie**

**k CRD-75/2021/OKV VS**

Materiál na rokovanie

Národnej rady

Slovenskej republiky

 **417**

**Správa**

**Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2020**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Návrh na uznesenie:**

Správa sa predkladá podľa § 9 ods. 1 Národná rada Slovenskej republiky

zákona Národnej rady Slovenskej **b e r i e n a  v e d o m i e** Správu

republiky č. 166/2003 Z. z. o ochrane Osobitného kontrolného výboru

použitím informačno-technických Národnej rady SR na kontrolu činnosti

prostriedkov a o zmene a doplnení Vojenského spravodajstva o stave

niektorých zákonov použitia informačno-technických

(zákon o ochrane pred odpočúvaním) prostriedkov za rok 2020

**Predkladá:**

**Zuzana ŠEBOVÁ**

podpredsedníčka

Osobitného kontrolného výboru NR SR

na kontrolu činnosti Vojenského spravodajstva

Bratislava, február 2021

**Správa výboru**

Osobitný kontrolný výbor Národnej rady Slovenskej republiky na kontrolu činnosti Vojenského spravodajstva na základe § 9 ods. 1 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov, pripravuje na schôdzu Národnej rady Slovenskej republiky správu o použití informačno-technických prostriedkov (ITP) za rok 2020.

V súlade s § 9 zákona č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov výbor požiadal Ministerstvo obrany SR v mesiaci december 2020 o zaslanie správy o použití informačno-technických prostriedkov za rok 2020.

V správe, výbor okrem dotknutými subjektmi uvedených informácií týkajúcich sa uplatňovania zákona o ochrane pred odpočúvaním, požiadal uviesť počet realizovaných prípadov použitia informačno-technických prostriedkov (ITP) v členení podľa § 2 ods.1, písm. a), b), c), zákona o ochrane pred odpočúvaním a v každej kategórii žiadal uviesť nasledujúce údaje:

a) počet žiadostí na použitie ITP – § 4 ods.1, z toho:

- počet zákonným sudcom písomne povolených súhlasov/prípadov použitia ITP – vydané súhlasy (§ 6 ods.3 zákona);

- počet zákonným sudcom písomne nepovolených súhlasov/ prípadov použitia ITP – odmietnuté žiadosti (§ 6, ods.3 zákona);

b) počet prípadov, v ktorých sa predložila opakovaná žiadosť zákonnému sudcovi na predlženie doby použitia ITP (§ 4 ods. 2) v tom istom prípade, z toho:

- počet zákonným sudcom písomne povolených súhlasov/prípadov použitia ITP – vydané súhlasy (§ 6 ods. 3 zákona);

- počet zákonným sudcom písomne nepovolených súhlasov/ prípadov použitia ITP – odmietnuté žiadosti (§ 6 ods. 3 zákona);

c) počty prípadov použitia ITP v zmysle § 5 ods. 1 a 2 zákona NR SR č. 166/2003 Z. z., z toho:

- počet žiadostí o dodatočný súhlas, v ktorých zákonný sudca vydal súhlas;

- počet zákonným sudcom odmietnutých žiadostí o dodatočný súhlas;

- počet súhlasov/prípadov použitia ITP, pri ktorých bol dosiahnutý zákonom uznaný účel a cieľ, ktorý bol povolený zákonným sudcom, vo väzbe na § 3 a  § 7 zákona o ochrane pred odpočúvaním, kedy ITP možno použiť iba vtedy, ak je to v demokratickej spoločnosti nevyhnutné na zabezpečenie bezpečnosti štátu, obranu štátu, predchádzanie a objasňovanie trestnej činnosti alebo na ochranu práv a slobôd iných, teda zistili sa skutočnosti významné na dosiahnutie zákonom ustanoveného účelu použitia ITP;

- počty prípadov, v ktorých informácie získané použitím ITP boli použité ako dôkaz v trestnom konaní;

- počet zákonným sudcom zistených prípadov nezákonného použitia ITP.

Správa o použití informačno-technických prostriedkov za rok 2018 bola predložená v neutajovanej verzii, vrátane verzie na elektronickom nosiči (CD).

Údaje o použití informačno-technických prostriedkov, tak ako boli predložené sú uvedené v nasledujúcej časti správy.

**Použitie informačno-technických prostriedkov v pôsobnosti Vojenského spravodajstva za rok 2020**

Použitie informačno-technických prostriedkov (ďalej len „ITP“) v pôsobnosti Vojenského spravodajstva upravuje zákon č. 166/2003 Z. z. o ochrane súkromia pred neoprávneným použitím informačno-technických prostriedkov a o zmene a doplnení niektorých zákonov (zákon o ochrane pred odpočúvaním) v znení neskorších predpisov (ďalej len „zákon o ochrane pred odpočúvaním“), zákon Národnej rady Slovenskej republiky č. 198/1994 Z. z. o Vojenskom spravodajstve v znení neskorších predpisov (ďalej len „zákon o Vojenskom spravodajstve“), Vyhláška Ministerstva spravodlivosti Slovenskej republiky č. 543/2005 Z. z. o Spravovacom a kancelárskom poriadku pre okresné súdy, krajské súdy, Špeciálny súd a vojenské súdy v znení neskorších predpisov a interné normatívne akty Vojenského spravodajstva Ministerstva obrany Slovenskej republiky.

Vojenské spravodajstvo využívalo v roku 2020 ITP v súlade s ustanoveniami zákona o ochrane pred odpočúvaním a zákona o Vojenskom spravodajstve, pričom použitie ITP bolo realizované vo všetkých prípadoch v súlade s ustanovením § 4 zákona o ochrane pred odpočúvaním na základe predchádzajúceho písomného súhlasu zákonného sudcu. Ani v jednom prípade **nedošlo k nezákonnému použitiu ITP**.

 a) Vojenské spravodajstvo za obdobie roku 2020 podalo celkom **36** žiadostí na použitie ITP v súlade s ustanovením § 4 ods. 1 zákona o ochrane
pred odpočúvaním. Z tohto počtu bolo zákonným sudcom vydaných **35** písomných súhlasov na použitie ITP, **1** žiadosť bola odmietnutá.

b) Vojenské spravodajstvo predložilo zákonnému sudcovi celkom **17** žiadostí na predĺženie doby použitia ITP v tom istom prípade v súlade s ustanovením
§ 4 ods. 2 zákona o ochrane pred odpočúvaním. Z tohto počtu bolo zákonným sudcom vydaných **17** písomných súhlasov na použitie ITP.

c) Vojenské spravodajstvo nemá zákonné oprávnenie na uplatňovanie ustanovenia § 5 zákona o ochrane pred odpočúvaním a v žiadnom zo zrealizovaných prípadov ITP nedošlo k ich použitiu bez predchádzajúceho súhlasu zákonného sudcu.

Všetky ITP boli použité v súlade s ustanovením § 3 zákona o ochrane
pred odpočúvaním, kedy ich použitie bolo nevyhnutné na zabezpečenie bezpečnosti štátu, obrany štátu, predchádzanie a objasňovanie trestnej činnosti alebo na ochranu práv a slobôd iných a boli použité len v nevyhnutnom rozsahu.

Z realizovaných použití ITP v roku 2020 bolo v termíne predloženia správy z hľadiska dosiahnutia uznaného účelu a cieľa, na ktorý slúži, vyhodnotených **25** prípadov použitia ITP. Z celkového počtu vyhodnotených prípadov použitia ITP bol **1** prípad zahájený v roku 2016, **1** prípad zahájený v roku 2017, **8** prípadov zahájených v roku 2019 a **15** prípadov zahájených v roku 2020. Zákonom uznaný účel a cieľ bol dosiahnutý pri všetkých **25** prípadoch použitia ITP. K termínu predloženia správy nebolo možné vyhodnotiť zvyšných **23** prípadov použitia ITP.[[1]](#footnote-1))

Informácie získané použitím ITP v rámci Vojenského spravodajstva neboli použité ako dôkaz v trestnom konaní.

Vojenské spravodajstvo nedisponuje žiadnym zistením sudcu o prípadoch nezákonného použitia ITP.

Na základe dosiahnutých reálnych výsledkov je možné konštatovať, že celý mechanizmus prípravy, realizácie, vyhodnocovania a využitia výsledkov dosiahnutých nasadením ITP v podmienkach Vojenského spravodajstva prebiehal **striktne v súlade** s príslušnými ustanoveniami zákona o ochrane pred odpočúvaním ako aj zákona o Vojenskom spravodajstve. Odrazom tejto skutočnosti je fakt, že zákonný sudca v žiadnom z požadovaných prípadov nasadenia ITP nekonštatoval jeho nezákonné použitie.

**Vojenské spravodajstvo – tabuľková časť**

|  |  |  |  |  |  |
| --- | --- | --- | --- | --- | --- |
|  | **Obsahový počet** | **§ 2 ods.1 písm. a)** | **§ 2 ods.1 písm. b)** | **§ 2 ods.1 písm. c)** | **Celkový počet** |
| **1./a)** | **Počet žiadostí na použitie ITP – § 4 ods. 1 , z toho** | 0 | 33 | 3 | 36 |
| **2.** | Vydané súhlasy (§ 6 ods. 3) | 0 | 33 | 2 | 35 |
| **3.** | Odmietnuté žiadosti (§ 6 ods. 3) | 0 | 0 | 1 | 1 |
| **4./b)** | **Počet prípadov, v ktorých sa predložila opakovaná žiadosť na predĺženie doby použitia ITP v tom istom prípade – § 4 ods. 2 , z toho** | 0 | 17 | 0 | 17 |
| **5.** | Vydané súhlasy (§ 6 ods. 3) | 0 | 17 | 0 | 17 |
| **6.** | Odmietnuté žiadosti (§ 6 ods. 3) | 0 | 0 | 0 | 0 |
| **7./c)** | **Počet prípadov použitia ITP v zmysle § 5 ods. 1 a 2 – dodatočné súhlasy,\* z toho** | - | - | - | - |
| **8.** | Počet žiadostí o dodatočný súhlas, v ktorých sudca vydal súhlas | - | - | - | - |
| **9.** | Počet zákonným sudcom odmietnutých žiadostí o dodatočný súhlas | - | - | - | - |
| **10.** | **Počet ITP, u ktorých bol dosiahnutý zákonom uznaný účel a cieľ (k § 3 a § 7)** | 0 | 23 | 2 | 25\*\*\* |
| **11.** | **Počty prípadov použitia ITP, z ktorých boli informácie použité ako dôkaz v trestnom konaní\*\*** | - | - | - | - |
| **12.** | **Počet zákonným sudcom zistených prípadov nezákonného použitia ITP** | 0 | 0 | 0 | 0 |
| **13.** | **Celkový počet žiadostí o použitie ITP**Súčet r. 1+4+7 | 0 | 50 | 3 | 53 |
| **14.** | **Celkový počet vydaných súhlasov na použitie ITP**Súčet r. 2+5+8 | 0 | 50 | 2 | 52 |
| **15.** | **Celkový počet odmietnutých žiadostí o použitie ITP**Súčet r. 3+6+9 | 0 | 0 | 1 | 1 |

Vysvetlivky:

\* VS nemá oprávnenie použiť ITP bez predchádzajúceho súhlasu sudcu, touto kompetenciou disponuje
iba Policajný zbor.

\*\* VS podľa právneho poriadku Slovenskej republiky nie je orgánom činným v trestnom konaní.
V odôvodnených prípadoch sú výsledky použitia ITP odstúpené orgánom činným v trestnom konaní
za účelom ďalšieho využitia.

\*\*\* Vyhodnotených **15** prípadov z roku 2020, **8** prípadov z roku 2019, **1** prípad z roku 2017 a **1** prípad z roku 2016.

**Správa Ministerstva spravodlivosti SR**

Správa vychádza z podkladov, ktoré predložili Krajský súd v Bratislave, Krajský súd v Trnave, Krajský súd v Trenčíne, Krajský súd v Nitre, Krajský súd v Žiline, Krajský súd v Banskej Bystrici, Krajský súd v Košiciach, Krajský súd v Prešove a Špecializovaný trestný súd, ktoré sú podľa zákona č. 166/2003 Z. z. vecne príslušné na konanie o žiadostiach na použitie ITP.

Žiadosti o vydanie súhlasu na použitie ITP predkladali príslušným súdom štátne orgány oprávnené v zmysle § 2 ods. 2 zák. č. 166/2003 Z. z., t. j. Policajný zbor Slovenskej republiky, Kriminálny úrad Finančnej správy (predtým Colná správa), Slovenská informačná služba, Vojenské spravodajstvo a Zbor väzenskej a justičnej stráže.

Na všetky krajské súdy a Špecializovaný trestný súd bolo v roku 2020 podaných spolu **1549** žiadostí o vydanie súhlasu na použitie ITP podľa úst. **§ 4 ods. 1 ,** **§ 4 ods. 2** **a § 5 ods. 1, ods. 2** zák. č. 166/2003 Z. z.

Súdy vyhoveli **1513** žiadostiam a vydali súhlas na použitie ITP (§ 4 ods. 1), súhlas na predĺženie lehoty na použitie ITP (§ 4 ods. 2). Súdy **36** žiadostí zamietli.

Podľa úst. **§ 4 ods. 1** zák. č. 166/2003 Z. z. bolo podaných celkovo **1341** žiadostí. Súdy vyhoveli **1307** žiadostiam a súhlas na použitie ITP vydali. Súdy **34** žiadostí na vydanie súhlasu na použitie ITP zamietli.

Podľa úst. **§ 4 ods. 2** zák. č. 166/2003 Z. z. bolo podaných **208** žiadostí. Súdy vyhoveli **206** žiadostiam a súhlas na predĺženie lehoty na použitie ITP vydali. Súdy **2** žiadosti na vydanie súhlasu na predĺženie lehoty na použitie ITP zamietli.

V sledovanom období súdy nezaznamenali **žiaden** prípad v zmysle ust. **§ 5 ods. 1 a ods. 2** zák. č. 166/2003 Z. z.

**Vojenské spravodajstvo** (VS) podalo celkovo **53** žiadostí o vydanie súhlasu na použitie ITP podľa § 4 ods. 1 a § 4 ods. 2 zák. č. 166/2003 Z. z. Príslušný súd vyhovel **52** žiadostiam a súhlas vydal. Súd **1** žiadosť na použitie ITP zamietol.

Podľa úst. **§ 4 ods. 1** zák. č. 166/2003 Z. z. podalo VS **36** žiadostí. Súd vyhovel **35** žiadostiam a súhlas na použitie ITP vydal. Súd **1** žiadosť na použitie ITP zamietol.

Podľa úst. **4 ods. 2** zák. č. 166/2003 Z. z. podalo VS **17** žiadostí. Súd vyhovel **17**

žiadostiam a súhlas na použitie ITP vydal. Ani jednu žiadosť súd nezamietol.

K dosiahnutiu zákonom uznaného účelu a cieľa súdy informácie poskytnúť nevedeli.

Nakoľko podľa § 6 ods. 2 zák. č. 166/2003 Z. z. je orgán štátu povinný informovať zákonného sudcu len o skončení použitia ITP, príslušné súdy vo svojich podkladoch zhodne uviedli, že nemajú vedomosť o dosiahnutí zákonom uznaného účelu a cieľa.

Súčasne všetky súdy nemajú ani poznatky o tom, či informácie získané použitím ITP boli použité ako dôkaz v trestnom konaní.

Spätná väzba od orgánov štátu oprávnených podávať žiadosti v zmysle § 2 ods. 2 zák. č. 166/2003 Z. z. v tomto smere neexistuje, súdy preto takúto evidenciu nevedú. Takáto evidencia by nebola ani spoľahlivá, nakoľko dochádza aj k prípadom, kedy prokurátor podá obžalobu na súd mimo obvodu krajského súdu, ktorý vydal súhlas na použitie ITP.

Súdy príslušné na rozhodovanie o žiadostiach na použitie ITP **nezistili** v roku 2020 nezákonné použitie ITP.

**Návrh**

 ***UZNESENIE***

NÁRODNEJ RADY SLOVENSKEJ REPUBLIKY

z .......... 2021

k Správe Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2020 **(tlač 417)**

 **Národná rada Slovenskej republiky**

**berie na vedomie**

 správu Osobitného kontrolného výboru Národnej rady Slovenskej republiky na kontrolu činnosti Vojenského spravodajstva o stave použitia informačno-technických prostriedkov za rok 2020 (**tlač 417)**

1. ) Sú stále aktuálne alebo im plynie 30-dňová lehota na ich vyhodnotenie po ukončení. [↑](#footnote-ref-1)